Úradný vestník L 247 , 23/08/1989 S. 0021 - 0021

Fínske špeciálne vydanie: Kapitola 3 Zväzok 30 S. 0094

Švédske špeciálne vydanie: Kapitola 3 Zväzok 30 S. 0094



Rozhodnutie Komisie z 18. júla 1989 ustanovujúce kritériá na zápis čistokrvných plemenných ošípaných do plemenných kníh (89/502/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 88/661/EHS z 19. decembra 1988 o zootechnických normách uplatniteľných na plemenné ošípané [1] a najmä na tretiu zarážku jej článku 6 (1); keďže vo všetkých členských štátoch plemenné knihy vedú alebo zakladajú združenia chovateľov, plemenárske organizácie alebo podniky poskytujúce služby; keďže je preto potrebné ustanoviť kritériá na zápis čistokrvných plemenných ošípaných do plemenných kníh; keďže pred zápisom do plemenných kníh sa musia splniť presné podmienky týkajúce sa rodokmeňa a identifikácie; keďže plemenná kniha by mala byť rozdelená do rôznych častí tak, aby sa z nej určité typy zvierat nevylúčili; keďže opatrenia ustanovené v tomto rozhodnutí sú v súlade so stanoviskom Stáleho výboru pre zootechniku, PRIJALA TOTO ROZHODNUTIE: Článok 1 Na to, aby mohla byť čistokrvnáplemenná ošípaná zapísaná do hlavnej časti plemennej knihy svojho plemena, musí: - pochádzať od rodičov a starých rodičov zapísaných v plemennej knihe toho istého plemena, - byť označená po narodení podľa štatútu uvedenej knihy, - mať pôvod, ktorý spĺňa štatút uvedenej knihy. Článok 2 Hlavná časť plemennej knihy sa môže rozdeliť do niekoľkých častí podľa charakteristík zvierat. Do každej z týchto častí sa môžu zapísať iba čistokrvné plemenné ošípané spĺňajúce kritériá ustanovené v článku 1. Článok 3 1. Združenie chovateľov alebo plemenárska organizácia, ktorá vedie plemennú knihu, môže rozhodnúť, že prasnica, ktorá nespĺňa kritériá ustanovené v článku 1, sa môže zapísať do pomocnej časti uvedenej plemennej knihy. Prasnica musí spĺňať nasledujúce požiadavky: - byť označená v súlade so štatútom plemennej knihy, - na základe ohodnotenia zodpovedať plemennému štandardu, - spĺňať minimálne požiadavky stanovené štatútom plemennej knihy. 2. Požiadavky uvedené v druhej a tretej zarážke odseku 1 sa môžu odlišovať podľa toho, či prasnica patrí k plemenu, hoci nemá známy pôvod alebo bola vyšľachtená podľa hybridizačného programu, ktorý schválilo združenie chovateľov alebo plemenárska organizácia. Článok 4 Prasnica, ktorej matka a matkina matka sú zapísané v pomocnej časti plemennej knihy ustanovenej v článku 3 (1) a ktorej otec a dvaja starí otcovia sú zapísaní v hlavnej časti knihy v súlade s kritériami ustanovenými v článku 1, sa považuje za čistokrvnú prasnicu a zapisuje sa do hlavnej časti knihy, ako je ustanovené v článku 1. Článok 5 Tam, kde kniha obsahuje niekoľko častí, čistokrvná plemenná ošípaná z iného členského štátu a majúca špecifické vlastnosti odlišujúce ju od populácie toho istého plemena v členskom štáte miesta určenia sa zapíše do tej časti knihy, ktorej charakteristiky spĺňa. Článok 6 Toto rozhodnutie je adresované členským štátom. V Bruseli 18. júla 1989 Za Komisiu Ray Mac Sharry člen Komisie [1] Ú. v. ES L 382, 31.12.1988, s. 36. --------------------------------------------------